**אני בקבוצה: חברים ושיתוף פעולה**

1. **סבב מה נשמע - 5 דק׳** נגיד לחניכימות שעכשיו ניתן להם כל מיני משימות שונות, בהן הם ייצטרכו להיעזר אחד בשנייה. לא כדאי לפרט יותר מידי בשלב הזה כי יהיה גם שיח סיכום.
2. **משימות בזוגות - כ20 דק׳**

**א.** יושבות גב אל גב וצריכות לקום מבלי לנתק את הגב, וחזרה לישיבה.

**ב.** אחת עוצמת עיניים והשנייה מובילה אותה בחדר, אח״כ מתחלפות.

**ג.** לכל זוג קושרים את הרגליים כך שרגל ימין של אחת קשורה לרגל שמאל של השנייה, והרגל האחרת של כל חניכה משוחררת. הזוגות צריכים להקיף את בית הנוער בהליכה (לא חובה בתחרות בין הזוגות).

1. **משימות בקבוצה - כ20 דק׳**

**א.** עומדות במעגל ומחזיקות ידיים, וצריכות להעביר חישוק דרך כולן מבלי לנתק את הידיים.

**ב.** בשני קצוות החדר קערות. בקערה אחת יש עלים/גולות/משהו, הן צריכות להתמקם בצורה מסויימת בחדר ולאחר מכן, מבלי לזוז מהמקום להעביר את כל העלים מקערה אחת לשנייה. כך הן צריכות להסתדר (בעצמן) בשורה ולהעביר את העלים מאחת לשניה.

**ג.** כדור על משטח - החניכות מחזיקות ביחד לוח כלשהו (לוח שעם עובד מצויין) ועליו מונח כדור קטן. עליהן להשאיר את הכדור על המשטח למשך חצי דקה. תחילה יחזיקו כולן את הלוח, אך בכל פעם שיצליחו להחזיק חצי דקה, מישהי תעזוב את הלוח, כך שהמשימה תהיה הרבה יותר קשה לביצוע.

**ד.** פירמידה אנושית

1. **שיח מסכם - כ10 דק׳**

נדבר על המשימות השונות שהיו בפעילות ונשאל: מה עזר לנו להצליח במשימות? האם היינו צריכות להקשיב אחת לשנייה? לתמוך ולהיתמך.

למשל: בחלק הראשון החזקנו יחד כדור על משטח. בהתחלה היה לנו קל, אבל עם הזמן נהייה קשה. מה גרם לקושי? מה היה ההבדל בחלוקת האחריות לשמור על הכדור? דיברתן בזמן הפעילות?

נסיים בסבב בו כל אחת תגיד דבר אחד שהיה לה מעניין/חדש/מאתגר בפעולה או לחילופין לומר מילה טובה למי שהיתה בת זוגה בפעילויות.

עזרים:

חישוק/ חבל קשור לכדי לולאה